Κάθε μέρα στη ζωή σας,
κινείστε μέσω συστημάτων εξουσίας που δημιούργησαν άλλα άτομα.
Τα νιώθετε;
Καταλαβαίνετε την εξουσία;
Καταλαβαίνετε γιατί είναι σημαντική;
Η εξουσία είναι κάτι για το οποίο νιώθουμε άβολα να συζητάμε.
Ιδίως στην αστική ζωή, το πώς συνυπάρχουμε όλοι μαζί στην κοινότητα.
Σε μια δημοκρατία, η εξουσία υποτίθεται πως ενυπάρχει με τα άτομα, τέλος.
Όποια περαιτέρω συζήτηση για την εξουσία και ποιος πραγματικά την έχει
φαίνεται λιγάκι ύποπτη, ίσως ακόμη και κακή.
Αλλά η εξουσία δεν είναι περισσότερο καλή ή κακή απ' ό,τι η φωτιά στη φυσική.
Απλώς υπάρχει.
Κυβερνά τον τρόπο λειτουργίας κάθε μορφής διακυβέρνησης.
Καθορίζει ποιος θα ορίζει τους κανόνες του παιχνιδιού.
Άρα είναι βασικό να μάθουμε πώς λειτουργεί η εξουσία για να είμαστε αποτελεσματικοί,
να μας παίρνουν στα σοβαρά και να μην μας εκμεταλλεύονται.
Σε αυτό το μάθημα θα δούμε από πού προέρχεται η εξουσία,
πώς ασκείται και τι μπορείτε να κάνετε για να είστε πιο ισχυροί στη δημόσια ζωή.
Ας ξεκινήσουμε με έναν βασικό ορισμό.
Εξουσία είναι η ικανότητα να κάνεις τους άλλους να κάνουν ό,τι τους ζητήσεις εσύ.
Φυσικά, αυτό ισχύει σε πολλές εκφάνσεις της ζωής
στην οικογένεια, την εργασία και τις σχέσεις μας.
Επικεντρωνόμαστε στον κοινωνικό στοίβο,
όπου εξουσία σημαίνει η δυνατότητα μιας κοινωνίας να επιλέγει
και να αναλαμβάνει τις δράσεις που θέλετε.
Υπάρχουν έξι κύριες πηγές αστικής εξουσίας.
Πρώτον, υπάρχει η σωματική βία και η δυνατότητα για βία.
Ο έλεγχος των μέσων βίας είτε είναι αστυνομία είτε στρατός
είναι εξουσία στην πιο αρχέγονη μορφή της.
Μια δεύτερη βασική πηγή εξουσίας είναι ο πλούτος.
Το χρήμα δημιουργεί την ικανότητα αγοράς αποτελεσμάτων και όποιας άλλης εξουσίας.
Η τρίτη μορφή εξουσίας είναι η κρατική δράση, δηλαδή η κυβέρνηση.
Η χρήση του νόμου και της γραφειοκρατίας για να εξαναγκάσουν τα άτομα
να προβούν ή όχι σε συγκεκριμένες πράξεις.
Σε μια δημοκρατία για παράδειγμα, εμείς ως άτομα, θεωρητικά,
δίνουμε στην κυβέρνηση την εξουσία μέσω των εκλογών.
Σε μια δικτατορία, η κρατική εξουσία που πηγάζει από την απειλή της ισχύς,
όχι τη συγκατάθεση όσων κυβερνώνται.
Η τέταρτη μορφή εξουσίας είναι τα κοινωνικά πρότυπα ή στερεότυπα.
Τα πρότυπα δεν έχουν τον κεντρικό μηχανισμό της κυβέρνησης.
Λειτουργούν πιο ήπια, ομότιμα.
Σίγουρα μπορούν να άλλαξουν τη συμπεριφορά των ατόμων, ή ακόμη και τους νόμους.
Σκεφτείτε πώς εξελλίσονται τα πρότυπα για το γάμο και την ισότητα, σήμερα.
Η πέμπτη μορφή εξουσίας είναι οι ιδέες.
Μια ιδέα λένε οι ατομικές ελευθερίες ή η φυλετική ισότητα
μπορούν να γεννήσουν αστείρευτη εξουσία
αν παρακινεί αρκετά άτομα να αλλάξουν τον τρόπο σκέψης και τις πράξεις τους.
Η έκτη πηγή εξουσίας είναι οι αριθμοί, πολλοί άνθρωποι.
Μια μάζα ατόμων δημιουργεί εξουσία εκφράζοντας
τη συλλογική ένταση ενδιαφέροντος
και τη χρήση νομιμότητας.
Σκεφτείτε την Αραβική Άνοιξη ή το Αμερικανικό Κίνημα Πάρτι του Τσαγιού.
Τα πλήθη μετράνε.
Αυτές είναι οι έξι κύριες πηγές εξουσίας που καθορίζουν τι είναι εξουσία.
Ας συλλογιστούμε τώρα πώς λειτουργεί η εξουσία.
Υπάρχουν τρεις νόμοι εξουσίας που αξίζει να εξετάσουμε.
Νόμος πρώτος: Η εξουσία δεν είναι ποτέ στατική.
Πάντοτε συγκεντρώνεται ή διαλύεται στην κοινωνική αρένα.
Οπότε αν δεν συμμετέχετε ενεργά σας καθοδηγούν.
Νόμος δεύτερος: η εξουσία είναι σαν το νερό.
Κυλάει σαν ρεύμα μέσα στη ζωή μας.
Έργο της πολιτικής είναι να αξιοποιεί αυτό το ρεύμα στην κατεύθυνση που προτιμάτε.
Η διαμόρφωση πολιτικής είναι η προσπάθεια παγίωσης και διαιώνισης της ροής εξουσίας.
Η πολιτική δεν είναι ποτέ ίδια.
Νόμος νούμερο τρία: η εξουσία ενώνει.
Η εξουσία γεννά περισσότερη εξουσία και το ίδιο κάνει και η απουσία αυτής.
Το μόνο που διατηρεί τον τρίτο νόμο από το να ηγηθεί σε μια κατάσταση
όπου μόνο ένα άτομο έχει όλη την εξουσία
είναι το πώς εφαρμόζουμε τον πρώτο και τον δεύτερο νόμο.
Τι κανόνες θεσπίζουμε ώστε να μην έχουν οι λίγοι τόσο πολλή εξουσία,
και να μην μπορούν να θεσμοθετήσουν υπέρ τους στην πολιτική;
Αυτό είναι το ερώτημα της δημοκρατίας
και μπορείτε να δείτε κάθε έναν νόμο σε όλα τα μέσα ενημέρωσης.
Χαμηλόμισθοι οργανώνονται για να λάβουν υψηλότερες αμοιβές.
Πετρελαϊκές εταιρείες πιέζουν για να αποκτήσουν μεγαλύτερο αγωγό.
Τα ομοφιλόφυλα ζευγάρια απαιτούν το νομικό δικαίωμά τους στο γάμο.
Γονείς στα αστικά κέντρα απαιτούν κουπόνια για το σχολείο.
Μπορεί να υποστηρίζετε, ή όχι αυτές τις προσπάθειες.
Το αν θα πάρετε ό,τι θέλετε εξαρτάται από το πόσο επιδέξιοι είστε με την εξουσία,
που μας οδηγεί στο τι μπορείτε να κάνετε για να είστε πιο ισχυροί στον δημόσιο βίο.
Εδώ, είναι χρήσιμο να σκεφτείτε με όρους λογοτεχνίας.
Πρόκλησή σας είναι να μάθετε πώς να αναγνώσετε και να γράφετε την εξουσία.
Η ανάγνωση εξουσίας σημαίνει να προσέξετε όσα περισσότερα κείμενα εξουσίας μπορείτε.
Δεν εννοώ μόνο τα βιβλία.
Εννοώ να παρακολουθήσετε την κοινωνία σαν απόσπασμα κειμένων.
Δεν σας αρέσει η κατάσταση στο πανεπιστήμιο, την πόλη ή τη χώρα σας;
Δείτε ποιος και τι είδους εξουσία έχει σε αυτά τα συστήματα.
Κατανοήστε γιατί εξελίχθηκε έτσι,
ποιος την έκανε έτσι και ποιος θέλει να τη διατηρήσει.
Μελετήστε τις στρατηγικές σε παρόμοιες καταστάσεις που χρησιμοποίησαν άλλοι:
κατά μέτωπον επίθεση ή πλάγια μέσα,
συμμαχίες ή χαρισματική εξουσία.
Διαβάστε για να μπορείτε να γράψετε.
Για να γράψετε εξουσία απαιτείται πρώτα να πιστεύετε ότι έχετε αυτό το δικαίωμα,
να γίνετε ο συγγραφέας της αλλαγής.
Το έχετε.
Όπως και σε κάθε είδους συγγραφή, μαθαίνετε να εκφράζεστε,
μιλήστε ξεκάθαρα με αληθινή φωνή.
Οργανώστε τις ιδέες σας και μετά οργανώστε άλλα άτομα.
Εξασκήστε τη συναίνεση.
Εξασκήστε τη διαμάχη.
Όπως και με τη συγγραφή, όλα σχετίζονται με την εξάσκηση.
Έχετε την ευκαιρία να εξασκηθείτε στη γειτονιά σας ή και αλλού, κάθε μέρα.
Να θέσετε στόχους και μετά μεγαλύτερους.
Μελετήστε τα σχέδια και δείτε ποιο αποδίδει.
Προσαρμόστε και επαναλάβετε.
Αυτό σημαίνει να είσαι πολίτης.
Σε αυτό το σύντομο μάθημα, εξετάσαμε από πού προέρχεται η αστική εξουσία
πώς λειτουργεί και τι μπορείτε να κάνετε για να την εξασκήσετε.
Ένα μεγάλο ερώτημα που παραμένει είναι το «γιατί» της εξουσίας.
Θέλετε η εξουσία να ωφελεί πολλούς ή μόνο εσάς;
Οι σκοποί σας είναι υπέρ ή κατά της κοινωνίας;
Το ερώτημα αυτό δεν σχετίζεται με τη στρατηγική.
Σχετίζεται με τον χαρακτήρα όπου αυτό είναι μια άλλη σειρά μαθημάτων.
Αλλά να θυμάστε αυτό:
Η εξουσία σε συνδυασμό με τον χαρακτήρα ισοδυναμεί με ένα υπέροχο πολίτη
και εσείς έχετε τη δύναμη να γίνετε ένας.